kardosdrur/scandi-wiki huggingface dataset:
Lasse Bamse

Lasse Bamse () er en figur i tre børnebøger af den svenske forfatter Gösta Knutsson, der også har forfattet de mange bøger om katten Pelle Haleløs. Lasse Bamse er en bjørneunge, der først leder efter sin mor, men som efterhånden kommer ud på forskellige eventyr. Han bliver ven med pigen Lotte og flytter ind i hendes og hende mormors hus, og senere bliver han også gode venner med genboens hund, Skrutten.

Lasse Bamse-bøgerne udkom på svensk fra 1949 til 1952 og er oversat til dansk, finsk, norsk, polsk og ungarsk. Senere blev Lasse Bamse også brugt til en tegneserie. De svenske bøger udkom på Albert Bonniers forlag med illustrationer af Eva Alexandrowa.

Den første bog i serien blev udsendt på dansk med de originale illustrationer i serien Gyldendals Børnebibliotek, men blev senere genudgivet og suppleret med bog nr. 2 og 3 i serien Gyldendals Regnbuebøger, nu illustreret af Lisbeth Holmberg. De danske oversættelser er af Ellen Kirk.

Bøger i serien 
 Nalle Lufs, 1949 (dansk: Lasse Bamse rejser ud i verden, 1955, og Lasse Bamse, 1969)
 Nalle Lufs i farten, 1950 (dansk: Lasse Bamse løber hjemmefra, 1969)
 Nalle Lufs och Skrutten, 1952 (dansk: Lasse Bamse og Skrutten, 1970)

Eksterne henvisninger 
 Gösta Knutsson på bibliografi.dk 

Fiktive bjørne
Børnebøger
Litteratur fra Sverige
Polen ved OL

Polen deltog første gang i olympiske lege under Sommer-OL 1924 i Paris og har siden deltaget i alle  sommerlege undtaget Sommer-OL 1984 i Los Angeles, som Polen boykottede. Polen har deltaget i samtlige vinterlege.

Medaljeoversigt

Eksterne henvisninger 
 Polens OL-statistik  på Sports-reference.com

 
 
OL
Italien ved OL

Italien er en af de 14 nationene som deltog i de første moderne olympiske lege under Sommer-OL 1896 i Athen. Italien har deltaget i samtlige sommer- og vinterlege undtaget Sommer-OL 1904 i St. Louis.

Italien som arrangør 
Italien har været vært for OL tre gange:
 Vinter-OL 1956 i Cortina d'Ampezzo
 Sommer-OL 1960 i Rom
 Vinter-OL 2006 i Torino

Medaljeoversigt

Eksterne henvisninger 
 Italiens OL-statistik  på Sports-reference.com

Italien ved sommer-OL
Italien ved vinter-OL
OL
Frederik Rodenberg

Frederik Rodenberg Madsen (født 22. januar 1998 i Værløse) er en dansk professionel cykelrytter, der kører for . Han har tidligere kørt for , Team Giant-Castelli og Team ColoQuick. Han konkurrerer i landevejscykling og i banecykling.

Karriere 
Han var med på det danske landshold, der vandt bronze ved OL i Rio de Janeiro i 2016 og bronze ved VM i banecykling i holdforfølgelse. Han blev dansk juniormester i linjeløb i 2016. I 2020 vandt Frederik Rodenberg sammen med sine holdkammerater, Lasse Norman Hansen, Julius Johansen og Rasmus Lund Pedersen, VM-guld i banecykling i 4000 meter holdforfølgelsesløb. Finalesejren over New Zealand blev sikret i tiden 3.44,672 minutter, hvilket var ny verdensrekord, deres tredje på blot to dage. Præstationen var med til at give de fire ryttere prisen som Årets Sportsnavn 2020.

Det danske hold var efter verdensrekorderne favoritter ved OL 2020 i Tokyo (afholdt i 2021). Holdet, der denne gang bestod af Lasse Normann, Niklas Larsen, Rasmus Lund Pedersen og Frederik Rodenberg, satte da også olympisk rekord i tidskørslen med 3.35,014 minutter og var derfor klar til semifinalen. I semifinalen kørte danskerne mod Storbritanniens hold, og danskerne var klart hurtigst. Da briternes tredjemand også måtte slippe sine holdkammerater, indhentede danskerne ham, men Rodenberg, som førte på det tidspunkt, så ikke briten og kolliderede med ham. Efter en del forvirring endte danskerne med at kvalificere sig til finalen, da de havde indhentet briternes tredjemand. Finalen stod mod Italien, der havde forbedret verdensrekorden i deres semifinale, fik en tæt afgørelse, hvor begge hold var under italienernes verdensrekord fra dagen forinden, og Italien tog guldet i tiden 3.42,032, mens danskerne kørte på 3.42,198 og vandt sølv.

Referencer

Eksterne henvisninger  

 

Mandlige cykelryttere fra Danmark
Medaljevindere fra Danmark ved sommer-OL 2016
Medaljevindere fra Danmark ved sommer-OL 2020
Olympiske sølvmedaljevindere fra Danmark
Olympiske bronzemedaljevindere fra Danmark
Årets Sportsnavn
Deltagere for Danmark ved sommer-OL 2016
Deltagere for Danmark ved sommer-OL 2020
Personer fra Værløse
Ætsende stof

Et ætsende stof er et stof, der har en ætsende virkning, dvs. ødelægger levende væv og angriber overflader. Ætsende stoffer omfatter stærke syrer og baser samt kemiske forbindelser, der reagerer stærkt basisk eller surt med vand. Også oxiderende stoffer kan virke ætsende. Ætsende stoffer kan enten være organiske eller uorganiske og enten faste, flydende eller gasformige. Eksempler på ætsende stoffer er saltsyre (en vandig opløsning af gassen hydrogenklorid, HCl), svovlsyre, salpetersyre, natriumhydroxid, brom, koncentreret sæbelud og afløbsrens.

Ætsende gasser (f.eks. klor og fluor) kan selv i lille mængde og ringe koncentration forårsage skader på luftvejene og lungerne. Ætsende stoffer i væskeform udgør umiddelbart den største risiko for huden. Faste eller gasformige ætsende stoffer forårsager skader på huden langsommere, idet de først skal reagere med fugt i den omgivende luft eller væsken i det underliggende væv for at have størst skadelig virkning.

Referencer 

Sikkerhed i kemi
Nordstjerneskolen

Nordstjerneskolen er Frederikshavns største skole med over 1000 elever.

Arbejdet med at opføre Nordstjerneskolen startede i september 2011, og byggesummen var på 190 millioner. I forbindelse med byggeriet blev der taget udgangspunkt i bæredygtige og energibesparende løsninger, og der blev gjort meget ud af at skabe inspirerende læringsmiljøer, hvor der bl.a. blev taget højde for forhold som lysindfald, akustik og luftkvalitet. Skolen åbnede i januar 2013 og afløste de tre skoler: Munkebakkeskolen, Hånbækskolen og Ørnevejens skole.

Referencer 

Folkeskoler i Frederikshavn Kommune
Lutz Ackermann

Lutz Ackermann (født 29. april 1945 in Brake) er en tysk journalist og radio- og tv-vært. Han er blandt andet kendt for tv-programmet Das große Wunschkonzert (Den store ønskekoncert), hvor han var vært fra 1998 til 2021.

Biografi 
Ackermann studerede germanistik, anglistik og kunsthistorie i Hamburg og Kiel. Fra 1969 til 2021 arbejdede hos NDR som reporter, redaktør og vært. I 1985 var han vært på den tyske tv-udgave af de verdensomspændende Live Aid-koncerter. I 1988-1989 præsenterede han showet Euro-Paare, der blev sendt lørdag aften af ARD.

Fra 1998 til 2021 var han vært på tv-udsendelsen Das große Wunschkonzert (Den store ønskekoncert) på NDR, hvor der med udgangspunkt i skiftende steder i Nordtyskland besøgtes seværdigheder, interviewedes kunstnere og vistes musikvideoer med dem. Udsendelsen blev ofte genudsendt af NDR's søsterkanaler MDR, HR, RBB og WDR.

Fra 1989 til 1993 var Ackermann musikchef på radiokanalen NDR 2 og fra 1989 til 2009 ledede han musik- og underholdningsafdelingen hos NDR 1 Niedersachsen. På NDR 2 var han vært på udsendelserne Der Club, NDR 2 am Vormittag, Plattenkist, Meckerecke og Espresso. Hans musikudsendelse Sweet, soft and lazy blev først sendt på NDR 2, derefter på NDR 1 Niedersachsen og slutteligt fra marts 2012 på lokalkanalen NDR 90,3 i Hamburg. Sammenlagt har han stået for 6.500 radioudsendelser.

Fra 1973 var Ackermann også aktiv som vært på scener og i talkshows. Derudover har han udgivet ni bøger medsamlinger af aforismer og citat under titlen Der Spruch des Tages, mens han sammen med Michael Thürnau har udgivet bogen Witze. Endelig er han også aktiv som billedkunstner og udstiller akrylmalerier og collager på udstillinger i Nordtyskland.

Præmieringer 
I 2000 modtog Ackermann medieprisen Rundfunk fra Arbeitsgemeinschaft deutscher Schlager und Volksmusik (ADS). I begrundelsen hed det: "Gennem hans musikvalg, der hovedsageligt bestemmes af tyske schlagere og tysksproget folkemusik, præsenterer NDR 1 det mest succesrige program i Norden."

Eksterne henvisninger 
 
 Lutz Ackermann i NDR 1 Niedersachsen–Archiv
 http://www.lutz-ackermann-moderator.de

Radioværter fra Tyskland
Tv-værter fra Tyskland
Forfattere fra Tyskland
Journalister fra Tyskland
Fiji ved sommer-OL 2016

Fiji deltog ved sommer-OL 2016 i Rio de Janeiro, Brasilien fra 5. til 21. august 2016. Dette var nationens fjortende deltagelse- Førhen havde landet deltaget i hver sommer-OL siden 1956 med undtagelse af 1964 i Tokyo og 1980 i Moskva, sidstnævnte på grund af den amerikansk-ledede boykot.

Fiji fik sin første olympiske medalje nogensinde ved dette års OL, idet det blev til guld i mændenes syvmandsrugby. Begejstringen i landet over guldmedaljen var enorm,  og den fik blandt andet regeringen til at tage forslaget om et flagskifte, idet reaktionerne fik premierminister Vorege Bainimarama til at indse, hvor meget det nuværende flag – trods symboler fra kolonitiden – betød for det fijianske folks nationale identitet.

Medaljer 

| width="65%" align="left" valign="top" |

Referencer 

2016
Lande ved sommer-OL 2016
Vestmarkabanen

Vestmarkabanen var en jernbane mellem Skotterud på Kongsvingerbanen og Vestmarka i Eidskog kommune i Norge.

Den 14,3 km lange bane blev anlagt for at transportere tømmer fra skovene omkring Vestmarka til hovedbanen. Den blev åbnet som privatbane 15. oktober 1918 men blev senere overtaget af NSB. Banen blev også kaldt Paradisbanen efter en have ved Stangnes ved navn Paradis. Mellem Stangnes og Rasta førte banen gennem den eneste jernbanetunnel i Sør-Hedmark.

Vestmarkabanen blev den første jernbane i Norge, der mistede persontrafikken, idet den blev indstillet 30. januar 1931. Godstrafikken fortsatte dog, og helt frem til 1960'erne var der planer om at forlænge banen til Mysen i Østfold, men det blev ikke til noget. I stedet blev godstrafikken indstillet mellem Buåa og Vestmarka 15. februar 1961, og 1. juni 1965 blev banen endegyldigt nedlagt.

Der er planer om at benytte den stadigt eksisterende jernbanetunnel til en vandre- og cykelsti mellem Vestmarka og Skotterud.

Eksterne henvisninger 
 Strækningsdata hos Nebysamlingerne 
 Billeder af resterne af Vestmarkabanen
 Vestmarkabanen på openstreetmap.org

Noter 

Nedlagte jernbanestrækninger i Norge
Etableret i 1918
Ophørt i 1965
Brokdorf

Brokdorf er en by og en kommune i det nordlige Tyskland, beliggende i Amt Wilstermarsch i den sydvestlige del af Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Brokdorf ligger ved nordbredden af Elben i Wilstermarsken omkring 15 kilometer sydvest for Itzehoe. I kommunen ligger Kernkraftwerk Brokdorf, der, under voldsomme protester og demonstrationer, blev opført i perioden fra 1976 til 1986. Den største demonstration var i vinteren 1981, hvor op mod 100.000 mennesker, i 10 graders frost, demonstrerede mod opførelsen af værket .

Eksterne kilder/henvisninger 

 Kommunens websted
 Kommunens side på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer langs Elben
Byer i Kreis Steinburg
Otto 2. af Nassau-Siegen

Otto 2. af Nassau-Siegen (omkring 1305–1350) var greve af Nassau-Siegen og Nassau-Dillenburg fra 1343 til 1350.

Forældre 
Otto 2. var søn af Adelheid af Heinsberg-Blankenberg og Henrik 1. af Nassau-Siegen.

Ægteskab og børn 
Johan 1. giftede sig med Adelheid af Vianden.

Deres ældste søn Johan 1. af Nassau-Dillenburg blev greve af Nassau-Dillenburg. 
 

Personer i Nederlandenes historie
Ottoniske linje af Huset Nassau
Tyskere i 1300-tallet
Henrik 1. af Nassau-Siegen

Henrik 1. af Nassau-Siegen også kendt som Henrik 3. af Nassau (omkring 1270, død 1343) var greve af Nassau-Siegen fra 1303 til 1343.

Forældre 
Henrik 1. var søn af Agnes af Leiningen og Otto 1. af Laurenburg-Nassau.

Ægteskab og børn 
Henrik 1. giftede sig med Adelheid af Heinsberg-Blankenberg.

Deres ældste søn Otto 2. af Nassau-Siegen blev greve af Nassau-Siegen og Nassau-Dillenburg. 

Personer i Nederlandenes historie
Ottoniske linje af Huset Nassau
Otto 1. af Laurenburg-Nassau

Otto 1. af Laurenburg-Nassau (omkring 1225–1289) var greve af Nassau-Siegen og Nassau-Dillenburg fra 1255 til 1289. Han var grundlægger af den såkaldte ottoniske linje af Huset Nassau.

Forældre 
Otto 1. var søn af Mathilde af Geldern og Henrik den rige af Nassau.

Ægteskab og børn 
Otto 1. giftede sig med Agnes af Leiningen-Landeck.

Deres ældste søn Henrik 1. af Nassau-Siegen blev greve af Nassau-Siegen og Nassau-Dillenburg. 

Personer i Nederlandenes historie
Ottoniske linje af Huset Nassau
Henrik 2. af Nassau

Henrik den rige af Nassau (omkring 1190–omkring 1251) blev greve af Nassau i 1198.

Forældre 
Henrik den rige var søn af Kunigunde af Ziegenhain og Walram 1. af Nassau.

Ægteskab og børn 
Henrik den rige giftede sig med Mathilde af Geldern-Zütphen.

Deres ældste søn Walram 2. af Nassau blev far til Adolf af Nassau, der var Tysklands konge fra 1292 til 1298.

Deres tredje ældste søn Otto 1. af Laurenburg-Nassau blev greve af Nassau-Siegen og Nassau-Dillenburg. 

Personer i Nederlandenes historie
Ottoniske linje af Huset Nassau
Grever af Nassau
Walramiske linje af Huset Nassau
Walram 2. af Nassau

Walram 2. af Nassau (født omkring 1220, død 24. januar 1276) var greve af Nassau fra 1251, fra 1255 var han dog kun greve af de dele af Nassau, der ligger syd for floden Lahn.

Forældre 
Walram 2. var den ældste søn af Henrik den rige af Nassau og Mathilde af Geldern-Zütphen.

Ægteskab og børn 
Walram 2. giftede sig med Adelheid von Katzenelnbogen.

Deres søn Adolf af Nassau var konge af Tyskland fra 1292 til 1298. 

Grever af Nassau
Walramiske linje af Huset Nassau
Søren Hellerup

Søren Hellerup (født 28. april 1954 i København) er en dansk skuespiller, der efter nogle år i den danske teaterverden siden midten af 1980'erne primært har haft sit virke i udlandet.

Karriere 
Hellerup er uddannet skuespiller fra Statens Teaterskole i København i 1982. Han har bl.a. været tilknyttet Teatergruppen Masken, Jørgen Blaksted Tourneen og Nørrebros Teater.

Søren Hellerup videreuddannede sig i New York City i 1985 og har siden i New York og Los Angeles medvirket i en række teaterforestillinger, tv-serier, blandt andet "Scrubs", "Alias", Boston Legal og Gilmore Girls, og film, herunder The Babymakers (2012), Hector Babenco's: "My Hindu Friend" med Willem Dafoe (2015) og "Bingo. The king of mornings" ("Bingo: O rei das manhãs") (2017). "Bingo: O rei das manhãs", er blevet udtaget til at repræsentere Brasilien for OSCAR 2018.

I 2013 flyttede Søren Hellerup til Sao Paulo i Brasilien, hvor han, udover roller i tv-serier og på film, også arbejder som sceneinstruktør og producer, primært focuserende på Europæisk Teater.
Søren Hellerup havde bl.a. premiere på August Strindbergs og Dorrit Willumsens "Den Stærkeste I & II" på CPHSTAGE International Theatre Festival i juni 2017 (med Adriana Lessa, Isabella Lemos og Daniel Calazans) og planlægger at kommer tilbage til CPHSTAGE i 2018 med sin brasilianske opsætning af Finn Methlings: "Rejsen til de grønne skygger". Søren Hellerup har også arbejdet på et stort antal TV serier og spillefilm i Brasilien produceret af bl.a. Rede Globo, O2 Filmes, Gullane Filmes, Boutique Filmes, Kinoscopio m.fl. Søren medvirker desuden på mange reklamefilm i Brasilien. I 2019 kom Søren tilbage til Europa, nu bosiddende i Portugal. Herfra har han filmet i Uruguay, Spanien, Portugal og også hjemme i Danmark med Isabella Eklofs 'Kalak' bygget over Kim Leines debut roman.

Eksterne henvisninger 
 
 Officiel hjemmeside: www.sorenhellerup.com

Skuespillere fra Danmark
Tasmansk currawong

Tasmansk currawong (Strepera versicolor arguta) er en underart af den grå currawong i gruppen af svalestære. Underarten er udbredt på Tasmanien.

Noter 
 Avibase - the world bird database

Fugle fra Tasmanien
Svalestære
Juan Diego Li

Juan Diego Antonio Li Naranjo (født den 16. februar 1995) er en peruviansk fodboldspiller, som spiller for den danske 1. divisions klub Vejle Boldklub.

Referencer 

Fodboldspillere fra Vejle Boldklub
Fodboldspillere fra Peru
Ida Villumsen

Ida Villumsen (født 30. november 1994) er en dansk tidligere professionel kajakroer. Sammen med Henriette Engel Hansen, Emma Aastrand Jørgensen og Amalie Thomsen kvalificerede hun sig og blev udtaget til OL i Rio de Janeiro 2016 i firerkajak. Ved OL deltog hun desuden i 500 m toerkajak sammen med Amalie Thomsen, hvor de blev nummer 4 i B-finalen og samlet nummer 12. I 500 m firerkajak opnåede kvartetten en samlet sjetteplads i A-finalen. 

Efter OL blev firerkajakken splittet, idet to af roerne valgte at stoppe karrieren, mens en tredje valgte at satse på en karriere i enerkajakken. Et års tid efter OL valgte Villumsen også at stoppe sin karriere.

Referencer

Eksterne henvisninger 
 http://www.teamdanmark.dk/Atleter/2842/Ida-Engholm-Villumsen 
 http://www.ol2016.dif.dk/da/atleter/kajak/kvindernes-s-firekajak 
 

Kajakroere fra Danmark
Deltagere for Danmark ved sommer-OL 2016
SDTV

Standardopløsnings-TV ( - SDTV) er et digitalt tv-system, som anvender en opløsning, der hverken kan betegnes som  højopløsnings-tv (720p, 1080i, 1080p, 1440p, 4K UHDTV, og 8K UHD) eller enhanced-definition tv (EDTV 480p). De to mest almindelige SDTV-signaltyper er 576i, med  576 sammenflettede linjers opløsning, der stammer fra de europæisk udviklede systemer PAL og SECAM, og 480i der er baseret på baseret på systemet American National Television System Committee, NTSC. Standardopløsnings-tv leverer billedkvalitet der minder om VHS (Video Home System). SDTV og højopløsnings-tv (HDTV) er de to kategorier af skærmformater der er blevet standarderne for digitale tv-udsendelser (DTV).

Fjernsynsteknologi
Sydkoreas håndboldlandshold (damer)

Sydkoreas håndboldlandshold er det sydkoreanske landshold i håndbold for damer. Det har vundet VM i 1995 og har vundet OL-guld i 1988 og i 1992. Desuden har holdet også vundet Asienmesterskabet seksten gange.

Ud over de 15 titler ved de asiatiske mesterskaber var de største succeser for det sydkoreanske landshold at vinde de to guldmedaljer ved de Olympiske lege i 1988 i Seoul og 1992 i Barcelona. Der med også taget verdensmesterskabet i 1995, som de vandt for første gang og dermed blev det første ikke-europæiske land til at vinde VM. Bemærkelsesværdig er også deres kontinuerlige deltagelse i de Olympiske lege, der har været siden 1984, hvorved holdet nåede til semifinalerne hver gang indtil 2016. I alt har de vundet seks medaljer ved Sommer-OL. De vandt Asian Games-håndboldturneringen i Jakarta, for syvende gang i 2018..

De er en af de mest succesrige landshold på kvindesiden og er fortsat blandt verdenstoppen.

Resultater

Olympiske lege

VM i håndbold 
 1978: 12-10.-plads
 1982: 6.-plads
 1986: 11.-plads
 1990: 11.-plads
 1993: 11.-plads
 1995: 
 1997: 5.-plads
 1999: 9.-plads
 2001: 15.-plads
 2003: 
 2005: 8.-plads
 2007: 6.-plads
 2009: 6.-plads
 2011: 11.-plads
 2013: 12.-plads
 2015: 14.plads
 2017: 13.-plads
 2019: 11.-plads
 2021: 14.-plads

Asien-legene 
 1990: 
 1994: 
 1998: 
 2002: 
 2006: 
 2010: 
 2014: 
 2018:

Asienmesterskabet 
 1987: 
 1989: 
 1991: 
 1993: 
 1995: 
 1997: 
 1999: 
 2000: 
 2002: 
 2004: 
 2006: 
 2008: 
 2010: 
 2012: 
 2015: 
 2017: 
 2018: 
 2021:

Seneste Trup 
Nuværende trup ved: Sommer-OL 2020 i Tokyo.

Cheftræner:  Kang Jae-won

Kendte spillere 
 Lim O-kyeong – Verdens bedste håndboldspiller (1996)
 Kim Hyun-mee – Verdens bedste håndboldspiller (1989)
 Jo Hyo-bi
 Ju Hui
 Ryu Eun-hee
 Han Hyun-sook
 Han Sun-hee
 Lee Mi-young
 Hong Jeong-ho
 Moon Hyang-ja
 Oh Seong-ok
 Park Jeong-lim
 Lee Mi-gyeong
 Woo Sun-Hee

Kilder

Eksterne henvisninger 

  
 Sydkoreas håndboldforbund hos AHF 
 Sydkoreas håndboldforbund hos IHF 
 Oversigt over kampe spillet af landsholdet hos the-sports.org 

Kvindehåndboldlandshold
Håndbold i Sydkorea
Selfies

Selfies er en roman skrevet af Jussi Adler-Olsen. Det er den syvende bog i serien om Afdeling Q. Bogen blev udgivet på forlaget Politikens Forlag 6. oktober 2016 som efterfølger til Den grænseløse. I anmeldelserne fremhæves blandt andet dens særegne kombination af thriller og satire samt forfatterens evne til at beskrive indviklede og komplekse fortælleelementer. I denne bog er Carl Mørck og hans assistent Assad trådt noget i baggrunden i forhold til deres sekretær Rose, ligesom en stor del af bogen er koncentreret om kriminelle personer.

Noter

Bøger af Jussi Adler-Olsen

Litteratur i 2016
Krimier
Dansksprogede bøger
Chen Shui-bian

Chen Shui-bian, populært kaldet A Bian (阿扁) (født 12. oktober 1950 i Guantian, Tainan, Taiwan) er en taiwanesisk advokat og politiker tilhørende Det Demokratiske Fremskridtsparti (DPP). Han var Taiwans præsident i årene 2000-08.

Han blev i 1994 valgt som borgmester i Taipei.

Den 18. marts 2000 blev Chen valgt som Taiwans president og han tiltrådte embedet den 20. maj samma år med Annette Lu som sin vicepræsident. Han var den første i embedet, som tilhørte et andet parti end Guomindang, men realpolitiske overvejelser gjorde at Chen nedtonede sit partis mål om selvstændighed.

Den 31. maj 2006 meddelte Chen Shui-bian, at han ville træde tilbage efter en række skandaler i Chens familie. Efter præsidentvalget blev han afløst af Ma Ying-jeou.

I september 2009 blev han idømt fængsel på livstid for korruption og pengehvidvask, men domen blev senere ved appel formildet til 20 års fængsel. 

Chen Shui-bian blev løsladt den 6. januar 2015 på grund af Chens svigtende helbred.

Noter

Litteratur 
 

Præsidenter
Politikere fra Taiwan
Uganda ved OL

Uganda deltog første gang i olympiske lege under Sommer-OL 1956 i Melbourne. De har siden deltaget i alle efterfølgende sommerlege, undtaget Sommer-OL 1976 i Montréal, som de boykottede. Uganda har aldrig deltaget i olympiske vinterlege.

Medaljeoversigt

Eksterne henvisninger 
 Ugandas OL-statistik  på Sports-reference.com

Uganda ved sommer-OL
OL
Bermuda ved OL

Bermuda deltog første gang ved OL under sommer-OL 1936 og har siden deltaget i samtlige sommerlege, bortset fra legene i 1980, som nationen boykottede. Bermuda har deltaget i alle olympiske vinterlege siden 1992.

Ved sommer-OL 1976 vandt Bermuda sin første medalje, da Clarence Hill opnåede bronze i boksning (sværvægt). Dette gør Bermuda til den nation med det laveste befolkningstal (53.500 i 1976), der har vundet en OL-medalje.

Den nationale olympiske komité for Bermuda blev oprettet i 1935 og blev anerkendt af IOK i 1936.

Medaljeoversigt

Liste over medaljevinder

Kilder

Eksterne henvisninger 
 Bermuda Olympic Association Bermudas olympiske forbund
 Bermudas OL-statistik  på Sports-reference.com

Bermuda ved sommer-OL
Bermuda ved vinter-OL
OL
Sydkorea ved OL

Sydkorea deltog første gang i olympiske lege under Vinter-OL 1948 i St. Moritz. De har siden deltaget i alle efterfølgende sommer- og vinterlege undtaget Vinter-OL 1952 i Oslo og Sommer-OL 1980 i Moskva. 

Sydkorea var vært for Sommer-OL 1988 i Seoul og skal være vært for Vinter-OL 2018 i Pyeongchang.

Medaljeoversigt

Eksterne henvisninger 
 Sydkoreas OL-statistik  på Sports-reference.com

 
 
OL
Israel ved OL

Israel deltog første gang i olympiske lege under Sommer-OL 1952 i Helsingfors og har siden deltaget i alle efterfølgende sommerlege unstaget Sommer-OL 1980 i Moskva som de boykottede. Israel deltog i vinterlege første gang under Vinter-OL 1994 på Lillehammer og har siden deltaget i samtlige vinterlege.

Ved München-massakren under Sommer-OL 1972 i München blev elleve israelske atleter og ledere dræbt af den palæstinensiske terrororganisation Sorte September.

Medaljeoversigt

Eksterne lenker
 Israels OL-statistik  på Sports-reference.com

 
 
OL
Sri Lanka ved OL

Sri Lanka deltog første gang i olympiske lege under Sommer-OL 1948 i London, og har siden deltaget i alle efterfølgende sommerlege undtaget Sommer-OL 1976 i Montréal. Fra 1948 til 1972 deltog de under sit tidligere navn Ceylon, med landskoden CEY. Sri Lanka har aldrig deltaget i vinterlege.

Medaljeoversigt

Eksterne henvisninger 
 Sri Lankas OL-statistik  på Sports-reference.com

Sri Lanka ved sommer-OL
OL